**ОБЩИНСКА ИЗБИРАТЕЛНА КОМИСИЯ В ОБЩИНА ТРЯВНА**

**Избори за общински съветници и кметове/национален референдум на 25.10.2015г.**

**П Р О Т О К О Л**

**№ 19**

**гр. Трявна, 21.10.2015г.**

Днес, 21.10.2015 година се състоя заседание на Общинска избирателна комисия - гр. Трявна /ОИК/, назначена с Решение № 1832-МИ/НР/ 04.09.2015 г. на ЦИК.

На заседанието присъстват: Андреана Рачева, Снежана Бонева, Елена Колева, Валентина Жечева, Кольо Станев, Кремена Станева, Митко Рашков, Стоян Василев, Радослав Ников, Иван Петров, Камен Кънчев.

Отсъстващи – няма.

На заседанието присъстват представители на ПП „ГЕРБ“ – Мария Пенева, Грета Господинова.

Налице е законоустановения кворум, съгласно разпоредбите на чл.85, ал.3 от Изборния кодекс /ИК/, комисията може да заседава и взема решения.

Заседанието бе открито в 11.30 часа под председателството на Андреана Рачева - председател на ОИК –Трявна.

**Андреана Рачева:**

Уважаеми колеги, откривам заседанието на ОИК – Трявна, което ще се проведе при следния

**Д Н Е В Е Н Р Е Д:**

 1. Разглеждане на Заявление от ПП „ГЕРБ“ - с вх.№157/20.10.2015г.

2. Регистрация на застъпници на кандидатски листи за общински съветници.

3. Разни.

Гласували всички „за“ - 8 гласа, „против“ няма.

 **По точка първа от дневния ред – Докладва Андреана Рачева – председател на комисията.**

 **Рачева:** Постъпило е Заявление от ПП „ГЕРБ“ - с вх.№157/20.10.2015г., представлявана от Мария Николаева Пенева, в качеството на упълномощено лице, за извършване на промени в поименния състав на секционни избирателни комисии на територията на община Трявна, назначени с Решение № 89–МИ от 28.09.2015 год. на ОИК-Трявна. В решението се иска извършване на замени на 30 позиции в избирателните комисии.

 Към заявлението са представени декларации по чл.95 и чл.96 във връзка с чл. 66 от ИК, както и заявления за подаване оставка на членовете от посочените в заявление секции. Поради неяснота и несъответствие в изразената воля в заявлението на ПП“ГЕРБ“ и в заявленията, подадени от всеки един член по посочения списък от СИК, не става ясно какви са основанията за исканата промяна.

 По тази причина ОИК – Трявна **УКАЗВА** на ПП „ГЕРБ“ да представи заявление в което да бъде точно вписано основанието за исканата замяна, при съобразяване на чл.87, във връзка с чл.51, ал.2 от ИК.

 Списъкът да бъде конкретизиран, кои лица, след подадена оставка, да бъдат заличени като членове на СИК, кои да бъдат заменени с други нови членове /извън резервите/ и кои да бъдат заменени по тяхна воля от една комисия в друга и като какви /председател, зам. председател,секретар или член/, без да се нарушава квотния принцип, съобразно Решение № 43-МИ/14.09.2015г. на ОИК-Трявна.

 С оглед на изложеното ОИК - Трявна:

**РЕШИ:**

 Оставя без движение Заявление с вх.№157/20.10.2015г., подадено от ПП “ГЕРБ“, като **УКАЗВА** да бъдат изпълнени мотивите на решението в срок до 22.10.2015г.

 Ако в дадения срок не бъдат изпълнени горните указания ОИК – Трявна ще остави без уважение подаденото заявление.

 Решението подлежи на оспорване пред Централната избирателна комисия, по реда на чл. 88 от ИК, в тридневен срок от обявяването му.

 Решението да се обяви на таблото на ОИК – Трявна и да се публикува в Интернет страницата на комисията при спазване правилата за защита на личните данни на лицата.

Гласували всички „за“ - 8 гласа, „против“ няма.

 **По точка втора от дневния ред – Докладва Андреана Рачева – председател на комисията.**

 **Рачева:** По партида №3 от Входящия регистър на предложени за регистрация застъпници на кандидатската листа за общински съветници и кметове на Партия “Движение за радикална промяна Българската пролет“ за изборите на 25.10.2015г., на 20.10.2015г. е вписано Заявление /Приложение №68-МИ/от упълномощен представител на Партия „Движение за радикална промяна Българската пролет“, към което са приложени - Пълномощно, Списък на застъпници  на хартиен носител, както и на електронен носител. Предлага се да бъдат регистрирани 6 застъпници на кандидатската листа, съгласно приложения списък. След извършена проверка на представените данни на лицата от „Информационно обслужване“ АД и след полученото потвърждение за коректността на данните, ОИК - Трявна счита, че са налице условията за регистриране на застъпниците, съгласно окончателно потвърдения списък.

 Предвид горното и на основание чл. 87, ал. 1, т. 18 от Изборния кодекс, във връзка с чл.118 от Изборния кодекс, ОИК – Трявна

**Р Е Ш И :**

 РЕГИСТРИРА 6 застъпници на кандидатската листа за общински съветници на Партия „Движение за радикална промяна Българската пролет“ за изборите на 25.10.2015г., съгласно Списък, представляващ Приложение № 1, неразделна част от настоящото решение.

 На лицата да бъдат издадени удостоверения за застъпници и да бъдат вписани в Публичния регистър на застъпниците по кандидатски листи.

 Решението да се обяви на таблото на ОИК – Трявна и да се публикува в Интернет страницата на комисията, включително и като съобщение.

  Решението подлежи на оспорване в тридневен срок от обявяването му по реда на чл.88 от ИК.

Гласували всички „за“ - 11 гласа, „против“ няма.

 **Рачева:** По партида № 4 от Входящия регистър на предложени за регистрация застъпници на кандидатската листа за общински съветници и кметове на Партия „Българска социалистическа партия“ за изборите на 25.10.2015г., на 20.10.2015г. е вписано Заявление /Приложение №68-МИ/ от упълномощен представител на Партия „Българска социалистическа партия“, към което са приложени - Пълномощно, списък на застъпници  на хартиен носител, както и на електронен носител. Предлага се да бъдат регистрирани 23 застъпници на кандидатската листа, съгласно приложения списък. След извършена проверка на представените данни на лицата от „Информационно обслужване“ АД и след полученото потвърждение за коректността на данните, ОИК - Трявна счита, че са налице условията за регистриране на застъпниците, съгласно окончателно потвърдения списък.

 Предвид горното и на основание чл. 87, ал. 1, т. 18 от Изборния кодекс, във връзка с чл.118 от Изборния кодекс, ОИК – Трявна

**Р Е Ш И :**

 РЕГИСТРИРА 23 застъпници на кандидатската листа за общински съветници на Партия „Българска социалистическа партия“ за изборите на 25.10.2015г., съгласно Списък, представляващ Приложение № 1, неразделна част от настоящото решение.

 На лицата да бъдат издадени удостоверения за застъпници и да бъдат вписани в Публичния регистър на застъпниците по кандидатски листи.

 Решението да се обяви на таблото на ОИК – Трявна и да се публикува в Интернет страницата на комисията, включително и като съобщение.

  Решението подлежи на оспорване в тридневен срок от обявяването му по реда на чл.88 от ИК.

Гласували всички „за“ - 11 гласа, „против“ няма.

**Председател:**

 **Андреана Рачева**

**Секретар:**

 **Радослав Ников**